open-index/open-wikipedia-markdown huggingface dataset:
குளிர் (விளையாட்டு)

**குளிர்** என்பது சிறுவர்களுக்கு ஒரு விளையாட்டுக் கருவி. 

குளிர் கருவியைச் சுற்றும்போது கடக் கடக் என ஓர் ஓசை உண்டாகும். அது சிறுவர்களுக்கு இன்பம் பயக்கும்.  சற்று பெரிதான வலிமையான குளிர் தினைப்புனம் காக்கும் மகளிர்க்கு ஓசையால் கிளிகளை விரட்ட உதவும் ஒரு கருவி. சங்க கால மகளிர் தினைப்புனம் காக்கும்போது தினைக்கதிர்களைக் கவர வரும் கிளிகளை ஓட்டக் குளிர் என்னும் கருவியைப் பயன்படுத்தினர். 
## குளிர் கருவி ஓசை
குறிஞ்சிப்பாட்டு நூலில் இந்த இசைக்கருவிப்  பற்றிக் குறிப்பிட்ட அதே கபிலர் இந்த இசைக்கருவி எழுப்பும் ஓசை மகளிர் குரல் போல் இருந்தது என்றும், அதன் ஓசையைக் கேட்டுக் கிளிகள் பறந்து ஓடாமல் பாட்டம் பாட்டமாகத் தினைப்புனத்தில் விழுந்தன என்றும், அதனைக் கண்டு தினைப்புனம் காத்த மகள் ஒருத்தி அழுதாள் என்றும் குறிப்பிடுகிறார். 

## வாழைமட்டையில் சீவங்குச்சி செருகிச் செய்த சிறுவர் விளையாடும் குளிர்

File:Game instrument KULIR 1.jpg|கைப்பிடி
File:Game instrument KULIR 2.jpg|சுழலும் கருவி
File:Game instrument KULIR 3.jpg|சுழற்றும் பாங்கு


## அடிக்குறிப்பு

பகுப்பு:தமிழர் விளையாட்டுகள்
பகுப்பு:சங்ககால விளையாட்டுகள்
பகுப்பு:இசைக்கருவிகள்
ஜெய்ப்பூர் இலக்கிய விழா

**ஜெய்ப்பூர் இலக்கிய விழா ** (*Jaipur Literature Festival*) 2006ஆம்  ஆண்டு முதல் ஒவ்வொரு ஆண்டும் *வெளிர்சிவப்பு வண்ண நகரம்* எனப் பெயர்பெற்றுள்ள இராசத்தான் மாநிலத்தின் ஜெய்ப்பூரில் நடைபெறும் இலக்கிய விழாவாகும். இங்குள்ள டிக்கி அரண்மனை ஓட்டல் விழா மையமாகத் திகழ்கிறது. இவ்விழா இந்தியாவில் மட்டுமன்றி ஆசியாவிலேயே பெரும் நிகழ்வாக இளங்குகிறது. நகரத்தின் மையத்திலுள்ள டிக்கி ஓட்டலின் அரங்கத்திலும் பூங்காக்களிலும்  சனவரி மாதத்தில் நடைபெறும் இந்த விழாவில் இராசத்தானிய, இந்திய மற்றும் பன்னாட்டுப் படைப்புகள் கொண்டாடப்படுகின்றன.

இந்த விழாவினை டீம்வொர்க் தயாரிப்பின் சஞ்சய் ராய் உருவாக்கிட எழுத்தாளர்கள் நமீதா கோகலே மற்றும் வில்லியம் டால்ரிம்பிள் விழா இயக்குநர்களாக உள்ளனர். ஃபெய்த் சிங் நிறுவிய ஜெய்ப்பூர் விரசத் பவுண்டேசன் இதற்கு முனைப்பாக விளங்கியது.  ஜெய்ப்பூர்  மரபுடமை பன்னாட்டு விழாவின் அங்கமாக 2006ஆம் ஆண்டு துவங்கிய இவ்விழா 2008ஆம் ஆண்டிலேயே தனது சொந்த வலிமையில் தனித்து இயங்கக்கூடிய ஒரு விழாவாக உதவியது. இந்த பவுண்டேசனின் சமூக இயக்குநர் வினோத் ஜோஷி  இவ்விழாவின் மண்டலப் பரிந்துரையாளராக உள்ளார். விழாவின் அனைத்து நிகழ்ச்சிகளும் கட்டணமில்லாத இலவச நிகழ்வுகளாகும்.

## மேற்கோள்கள்

## வெளியிணைப்புகள்
* Jaipur Literature Festival official website
*  Jaipur Literature Festival Website 
* In Jaipur, the Indian Book Market Comes Into Its Own, 2010  *[[TIME]]*
* Jaipur Literature Festival: Bigger, yes, but better?
* Jaipur Literature Festival Registrations 

பகுப்பு:இந்திய இலக்கிய விழாக்கள்
பகுப்பு:ஜெய்ப்பூர்
மஹ்றம்

**மஹ்றம்** என்பது முஸ்லிம்களில் ஒருவருக்கு அவரது பிறப்பின் காரணமாகத் திருமண உறவு வைத்துக்கொள்ளத் தடுக்கப்பட்டோரைக் குறிக்கும். பொதுவாக ஏற்கப்பட்டுள்ள கருத்தின்படி, பெண்கள் (ஹஜ்) பயணம் செய்யும்போது பயணத்தில் அவர்களுக்குத் துணையிருக்கத் தகுதியுள்ள ஒரு ஆடவர் உடன் செல்ல வேண்டும். பெண் புனிதப் பயணியைப் பொருத்தவரை, ஹஜ் நிறைவேற்றுவதற்கான ஒரு நிபந்தனையாகவும் இது கருதப்படுகிறது.

பெண் புனிதப் பயணிக்கு அவரின் கணவர் உடன் செல்லலாம். ஆனால் அவர் மஹ்றமல்லர். ஒரு பெண்ணுக்கு மஹ்றமானோர் அவரின் தந்தை, தந்தையின் தந்தை, தாயின் தந்தை, தந்தையின் அல்லது தாயின் உடன் பிறந்தான், தன் உடன் பிறந்தான், மகன், மகனின் அல்லது மகளின் மகன் முதலியோர் ஆவர்.

ஒரு பெண்ணைத் திருமணம் செய்து கொடுக்கும் போதும் அவரது மஹ்றமான ஆண் ஒருவரே அப்பெண்ணின் பாதுகாவலராக இருக்க வேண்டும். அப்படி மஹ்றமான ஆண் இல்லாத வேளையில், சரீஅத் சட்ட நீதிபதி அல்லது மேற்படி நீதிபதியின் அனுமதியுடன் அவரது பிரதிநிதி அத்திருமணத்தை நடத்தி வைக்கலாம்.

## சான்றுகள்
* The Quran, al-Baqara, 2:221
* Abdul-Rahman, Muhammad Saed, *Islam: Questions and Answers - Jurisprudence and Islamic Rulings*, London: MSA Publication Limited, 2007, pp.&nbsp;22–23.
* Packard, Gwen K., *Coping in an Interfaith Family*, New York: Rosen Publishing Group, 1993, p.&nbsp;11.

## மேற்கோள்கள்

பகுப்பு:இசுலாமியச் சட்டம்
பகுப்பு:மாந்த மக்கள்தொகை மரபியல்
புளியரை

**புளியரை** (ஆங்கிலம்:Puliyarai), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம்  செங்கோட்டை வட்டத்தில் இருக்கும் ஒரு சிற்றூர் ஆகும். இது செங்கோட்டை ஊராட்சி ஒன்றியத்தில் உள்ள புளியரை ஊராட்சியில் அமைந்துள்ளது.

## அமைவிடம்
புளியரை செங்கோட்டை-  கொல்லம் சாலையில், செங்கோட்டையிலிருந்து 8 கிலோ மீட்டர் தொலைவிலும்; குற்றாலத்திலிருந்து 15 கிலோ மீட்டர் தொலைவிலும் அமைந்துள்ளது.

## மக்கள் தொகை பரம்பல்
2011ம் ஆண்டின் மக்கள் தொகை கணக்கெடுப்பின்படி, 1250 எக்டேர் பரப்பளவும்,  2,526 வீடுகளும் கொண்ட புளியரை கிராமத்தின் மக்கள் தொகை 9,186 ஆகும். அதில் ஆண்கள் 4,584 மற்றும் பெண்கள் 4,602 ஆகவுள்ளனர். இதன் சராசரி எழுத்தறிவு 69.95% ஆகும்.

## புளியரை பெயர் காரணம்
* தமிழ்நாட்டில் சமண சமயம் ஆதிக்கம் மிகுந்த காலத்தில் இந்து மத கோயில்களில் உள்ள விக்ரகங்களை பாதுகாக்கும் பொருட்டு அடர்ந்த வனமாக இருந்த இப்பகுதியில் ஒரு பெரிய புளியமரத்தின் பொந்தில் மறைத்து பாதுகாத்தனர். இதுவே பின் **புளி** + **அறை** = புளியறை ஆயிற்று.

## சதாசிவ மூர்த்தி கோயில்
இங்குள்ள சதாசிவமூர்த்தி கோயிலில் தட்சிணாமூர்த்திக்கு தனி சன்னதி உள்ளது.

## மேற்கோள்கள்


## வெளி இணைப்பு
* விக்கிமேப்பியாவில் அமைவிடம்

பகுப்பு:தென்காசி மாவட்டத்திலுள்ள கிராமங்கள்
ஆரியங்காவு

**ஆரியங்காவு** (ஆங்கிலம்::en:Aryankavu), இந்தியாவின், கேரள மாநிலத்தில் அமைந்துள்ள கொல்லம் மாவட்டம் பத்தனாபுரம் வட்டத்தில் இருக்கும் ஒரு ஊராட்சி ஆகும்.

செங்கோட்டை - புனலூர் இடையே அகல தொடருந்துப் பாதை அமைக்கும் பணிகள் 2010-ம் ஆண்டு தொடங்கப்பட்டது.

## இவ்வூரின் சிறப்பு
* ஆரியங்காவு ஐயப்பன் கோவில் இந்தக் கோயிலில் ஐயப்பன் புஷ்கலா தேவி என்ற சௌராட்டிர பெண்ணை மணந்தவராக உள்ளார். இங்கு திருகல்யாணம் முக்கிய விழாவாக கொண்டாடப்படுகிறது.
* *பாலருவி* - அச்சன்கோவில் கருப்பா நதி ஆற்றில் "பாலருவி"  அருவி வனப்பகுதியி்ல் அமைந்துள்ளது. மே மாத இறுதியில் தென்மேற்குப் பருவ மழை தொடங்கினால் இங்கு தண்ணீர் வருவது அதிகரிக்கும். கோடை காலத்தில் தண்ணீர் வரத்து குறைவாக இருக்கும்போது வனவிலங்குகள் நடமாட்டம் அதிகமாக இருப்பதால் சுற்றுலாப் பயணிகள் பாலருவிக்கு செல்ல அனுமதி வழங்கப்படுவதில்லை.

## மேற்கோள்கள்

## வெளி இணைப்புகள்
* விக்கிமேப்பியாவில் அமைவிடம்

பகுப்பு:கொல்லம் மாவட்டத்தில் உள்ள ஊர்களும் நகரங்களும்
பத்வா

**பத்வா ** (*fatwa*, ; பன்மை ***fatāwa***) இசுலாமியத்தில் ஓர் சட்ட பரிந்துரையாகும்.  ஷாரியா சட்டத்தின் கீழ் தீர்ப்பு வழங்கக்கூடிய *முஃப்தி* (இசுலாமிய கல்விமான்) ஒருவர் இதனை அறிவிக்கக்கூடும். பொதுவாக *பிக்ஹ்* எனப்படும் இசுலாமிய சட்டவியலில் ஏதேனும் ஒரு சட்டச்சிக்கலில் தெளிவுபெறுவதற்காக பத்வா வெளியிடப்படும். இதனை ஓர் நீதிபதி கேட்கக் கூடும். சுன்னி இசுலாமில் இதனை ஏற்றுக் கொள்ளவேண்டிய கட்டாயமில்லை. ஆனால் சியா இசுலாமில் இதனை ஏற்பது தனிநபரளவில் கட்டாயமாக கொள்ளப்படுகிறது.

## மேற்கோள்கள்கள்


பகுப்பு:இசுலாமியச் சட்டம்
த சாத்தானிக் வெர்சஸ்

***த சாத்தானிக் வெர்சஸ் *** (*The Satanic Verses*) 1988ஆம் ஆண்டில் பதிப்பிக்கப்பட்ட சல்மான் ருஷ்டியின் நான்காவது புதினமாகும். இது பகுதியில் முகம்மது நபியின் வாழ்க்கைவரலாற்றால் மன எழுச்சிபெற்ற புதினமாகும். தனது முந்தைய நூல்களைப் போன்றே மாய யதார்த்தவாதத்தை (Magic Realism) கடைபிடித்து நடப்பு நிகழ்வுகளையும் மனிதர்களையும் அடிப்படையாகக் கொண்டு தனது கதாபாத்திரங்களைப் படைத்துள்ளார். மூன்று பேகன் மெக்கன் பெண் கடவுள்களுக்காக கடவுளிடம் வேண்டுதல்களாக மன்றாடிய குரானியக் கவிதைத் தொகுப்பாக கருதப்படும்  "சாத்தானிக் வெர்சஸ்"  என்பதை இதன் தலைப்பாக வைத்துள்ளார். இந்த *சாத்தானிக் வெர்சசை* கையாளும் கதையின் பாகம் முதல் ஆயிரவாண்டு வரலாற்றாளர்கள் அல்-வாகிடி மற்றும் முகம்மது இபின் ஜரிர் அல்-டபாரி ஆகியோரின்  கூற்றுக்களை அடிப்படையாகக் கொண்டுள்ளது.

## எதிர்வினைகள்
ஐக்கிய இராச்சியத்தில் இந்த நூலிற்கு நேர்மறையான மதிப்புரைகள் கிடைத்தன. 1988ஆம் ஆண்டிற்கான புக்கர் பரிசு இறுதிப்பட்டியலில் இடம்பெற்று பரிசு பெறாவிடினும் அவ்வாண்டு *விட்பிரெட் பரிசைப்* பெற்றது. இந்த நூல் தங்கள் சமய உணர்வுகளை புண்படுத்துவதாகவும் சமயநிந்தனை செய்வதாகவும் முசுலிம்கள் எழுப்பிய எதிர்ப்பினை அடுத்து ஈரானின் தலைவர் அயத்தொல்லா கொமெய்னி ருஷ்டியை கொலை செய்யவேண்டும் என்று பெப்ரவரி 14, 1989 அன்று  ஒரு பத்வா வெளியிட்டுள்ளார்.

1988 இல் இந்நூல் வெளி வந்தபோது இந்திய அரசு உள்நாட்டில் இறக்குமதி செய்யத் தடை விதித்தது. 36 ஆண்டுகளுக்குப் பிறகு டெல்லி உயர்நீதிமன்றம் இத்தடையை 2024 நவம்பரில் நீக்கியது.

## கூடுதல் படிப்புக்கு
*
*
*
## மேற்கோள்கள்

## வெளியிணைப்புகள்

*Notes on Salman Rushdie: The Satanic Verses 
*The Rusdhie's Affair Legacy  by Koenraad Elst
*Swords to sell a god  by Ram Swarup
*Healthy Blasphemy: Dissenting Discourses in Rushdie and Bulgakov  – discusses the role of the artist in Rushdie's and Bulgakov's works

பகுப்பு:1988 புதினங்கள்
பகுப்பு:ஆங்கில மொழிப் புதினங்கள்
தந்தி போவுது தபால் போவுது

**தந்தி போவுது தபால் போவுது** எனும் இந்த விளையாட்டைச் சிறுவர் சிறுமியர் வட்டமாக உட்கார்ந்து ஆடுவர்.

ஒருவர் பட்டவர். அவருக்குத் தெரியாமல் ஒரு மணியாங்கல் வட்டத்தில் உள்ளவரிடையே கைமாறும். ஒருவர் கையில் கல் தங்கிவிட்டாலும், அவர் அடுத்தவரிடம் கல்லைக் கொடுத்துவிட்டது போல் நடிப்பார். இதனால் மணியாங்கல் யாரிடம் உள்ளது என்பது கல் வைத்திருப்பவரைத் தவிர யாருக்கும் தெரியாது. மூன்று சுற்று கைமாற்றம் நிகழ்வதற்கு முன் பட்டவர் யாரிடம் கல் உள்ளது என்று சொல்லிவிட வேண்டும். 

சொல்லாவிட்டால் பட்டவரைக் குனியவைத்து அவர் முதுகில் ஆளுக்கொரு தட்டு தட்டுவர். சொல்லிவிட்டால் கல் வைத்திருந்தவர் முதுகில் அனைவரும் தட்டுவர். இப்படி ஆட்டம் முடிந்தபின் மீண்டும் புதிதாகப் பட்டவர் தேர்ந்தெடுக்கப்பட்டு அடுத்த ஆட்டம் தொடரும்.

கல்லைக் கடத்தும்போது எல்லாரும் சேர்ந்து பாட்டுப் பாடுவர்.
:தந்தி போவுது
:தபால் போவுது
திரும்பத் திரும்ப இசையுடன் பாடுவர்.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா. பாலசுப்பிரமணியம், *தமிழர் நாட்டு விளையாட்டுகள்,* உலகத் தமிழாராய்ச்சி நிறுவனம் வெளியீடு, 1980

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
தவளை விளையாட்டு

thumb|111px|தவளை தத்தும் முறை**
தவளை விளையாட்டு**சிறுவர் விளையாட்டுகளில் ஒன்று. 

தவளையினைப் போல தாவித் தாவி செல்லுதலை இவ் விளையாட்டில் ஆடுமுறையாகக் கொண்டதால் தவளை விளையாட்டாக அழைக்கப்படுகிறது. கையினை கால்களுக்கு இடையே கையினையூன்றித் தாவித்தாவி நகர்தல் வேண்டும். 'பட்டவர்' தொடுவற்காக விரட்டி வர மற்றவர் பிடிபடாமல் நகர்ந்து போய் குறி்ப்பிட்ட எல்லையை தொட்டு விட வேண்டும். இதில் சிறுவர் பலர் தவளை போல் தத்திச் செல்லவேண்டும். காலை மடக்கி உட்கார்ந்து, காலை நீட்டித் தத்துவதால் சிறந்த உடற்பயிற்சி.ஒருவர் பட்டவர். அவர் தத்திச் சென்று தொடுவதற்கு முன்பு மற்றவர் உத்திக்கோட்டைத் தொடவேண்டும். யாரையாவது தொட்டுவிட்டால் அவர் பட்டவர். யாரையும் தொடாவிட்டால் மீண்டும் அவரே 3 முறை பட்டவர். 

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா. பாலசுப்பிரமணியம், *தமிழர் நாட்டு விளையாட்டுகள்,* உலகத் தமிழாராய்ச்சி நிறுவனம் வெளியீடு, 1980

## மேற்கோள்

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
தவிட்டுக் குஞ்சு

தவிட்டுக் குஞ்சு - சிறுவர் சிறுமியர் இரு அணிகளாப் பிரிந்து ஆடும் விளையாட்டு இது.

ஒரு அணியில் ஒருவர் ஒளிந்துகொள்வர்.
மற்ற அணியினர் குஞ்சு வைப்பர்.
அணியில் ஒருவரைத் துணியால் மூடி மறைத்து வைப்பர். மறைத்து வைக்கப்பட்டவர் குஞ்சு. 

ஒளிந்துகொண்டவர் திரும்பி வந்து குஞ்சு யார் என்று சொல்லவேண்டும். சொல்லிவிட்டால் அந்த அணியினர் குஞ்சு வைக்கலாம். சொல்லாவிட்டால் மீண்டும் அதே உணியில் மற்றொருவர் ஒளிந்துகொள்வார்.

இப்படி விளையாட்டு தொடரும்.

இது இருட்டில் விளையாடப்படும்.
## பார்க்க
:தமிழர் விளையாட்டுகள் (அண்மைய காலம்)
## கருவிநூல்
:இ. ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல், 1982

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
திரிகுத்து

thumb|222px|திரியில் குத்துதல் கோட்டுப்படம்
**திரிகுத்து** ஒரு உத்தித்திற விளையாட்டு. திருவிழாக் காலங்களில் இது ஒருவகைச் சூது விளையாட்டாகவும் நடக்கும். 

நீளமான திரியை இரண்டாக மடக்கித் தரையில் படிமானமாகச் சுற்றுவர். ஒருவர் சுற்றுபவர். மற்றொருவர் குத்துபவர். சுற்றி வைத்திருக்கும் திரிகளுக்கிடையில் எங்காவது ஓரிடத்தில் பெரிய ஊசியால் குத்துவார். சுற்றியவர் திரியை இரட்டையாகப் பிடித்து இழுக்க வேண்டும். இழுக்கும்போது திரி ஊசிக்குள் மாட்டிக்கொண்டால் குத்தியவருக்கு வெற்றி. ஊசிக்குள் மாட்டாமல் திரி வந்துவிட்டால் சுற்றியவருக்கு வெற்றி.

திருவிழாவில் சூதாட்டக்கார திரிக்காரன் சாதுரியமாகத் திரியை மாற்றிப் பிடித்து எடுத்து குத்தியவர் பந்தையம் வைத்த பணத்தை ஏமாற்றி எடுத்துக்கொள்வான். திரிகுத்தும் மக்கள்  ஏமாந்துவோவர்.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநால்
*இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980

பகுப்பு:தமிழர் விளையாட்டுகள்
துரத்திப் பிடி

**துரத்திப் பிடி** எனும் விளையாட்டை இதனைச் சிறுவர் சிறுமியர் ஆகிய இருவரும் தனித்தனிக் குழுவாகவும், சேர்ந்து விளையாடும் குழுவாகவும் இருந்துகொண்டு விளையாடுவர்.

;சிறுவர்
:கால் கவட்டைக்குள் கையை விட்டு மூக்கைப் பிடித்துக்கொண்டு நின்றால் தொடக்கூடாது.

;சிறுமியர்
:கும்பிட்டுக்கொண்டு நின்றால் தொடக்கூடாது 

;இருபால் சிறுவர்களும்
:உட்கார்ந்துகொண்டிருப்பவரைத் தொடக்கூடாது
:ஒற்றைக் காலில் நிற்பவரைத் தொடக்கூடாது
என்றெல்லாம் வரன்முறை வைத்துக்கொண்டு தொட்டு விளையாடும் ஆட்டம் இது.

தொடப்பட்டவர் தொடுபவராக மாறி விளையாட்டு தொடரும். சுவையான திளைப்பு விளையாட்டு இது.

## மேலும் பார்க்க
*தமிழர் விளையாட்டுகள் (அண்மைய காலம்)

## காட்சிப்படங்கள்

File:Game - Touch me not – worshipping.jpg|சிறுமியர் கும்பிட்ட நிலையில் நிற்கும்போது தொடக்கூடாது
File:Game touch-me-not (nose-hold).jpg|சிறுவர் இவ்வாறு நிற்கும்போது தொடக்கூடாது.
File:Game touch-me-not (sit).jpg|உட்கார்ந்துகொண்டிருப்பவரைத் தொடக்கூடாது.
File:Game touch-me-not (standing on one-leg ).jpg|ஒற்றைக் காலில் நிற்பவரைத் தொடக்கூடாது


## கருவிநூல்
*கே. வி. ராமச்சந்திரன், (தமிழாக்கம்), (மூலம்) எஸ். கே. கோவிந்தராஜுலு & திருமதி. டி. ஜே. ஜோசப், *பொழுதுபோக்கு விளையாட்டுகள்*, அருணோதயம் வெளியீடு, 1959

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
தென் கொங்குநாடு: தமிழரின் வரலாற்றுக் கருவூலம் (நூல்)

**தென் கொங்குநாடு: தமிழரின் வரலாற்றுக் கருவூலம் (நூல்)** டாக்டர் துரை அங்குசாமி எழுதிய ஒரு தமிழ் வரலாற்று நூல். 2010ம் ஆண்டு விஜய கோகுலம் பதிப்பகத்தால் வெளியிடப்பட்டது.

## அணிந்துரை
தமிழ் நாடு அரசின் தொல்பொருள் ஆய்வுத்துறை முன்னாள் இயக்குநர் கலைமாமணி டாக்டர் இரா.நாகசாமி இந்நூலுக்கு அணிந்துரை வழங்கியுள்ளார். அணிந்துரையில் முத்தாய்ப்பாக இவர் சொல்லும் செய்தி இது: வரலாற்றுக் காலத்து செய்திகள் பெரும்பாலும் ஆதாரத்தின் அடிப்படையிலேயே எழுதப்பட்டுள்ளது. ‘தென் கொங்குநாடு - தமிழரின் வரலாற்றுக் கருவூலம்’ வரலாற்றுச் சான்றுகளை அடிப்படையாகக் கொண்டு எழுதப்பட்ட இந்த ஆய்வு நூல் 272 பக்கங்களுடன் இந்திய மதிப்பில் ரூபாய் 150 எனும் விலையில் வெளியிடப்பட்டது.

## உள்ளடக்கம்
### கொங்கு நாடு
பதினெட்டு விரிவான கட்டுரைகள் மூலம் தென் கொங்கு நாட்டின் வரலாற்றை நூல் விளக்குகிறது. பண்டைத்தமிழகம் சேர நாடு, சோழ நாடு, பாண்டிய நாடு, தொண்டை நாடு, கொங்கு நாடு என ஐந்து பிரிவுகளாக இருந்தன. குறிஞ்சி நிலமும், முல்லை வளமும், மறுத்த நிலமும் கொண்டது கொங்கு நாடு.  கொங்கு நாடு சோழர் ஆட்சியில் கொங்கு மண்டலம் என வழங்கப்பட்டது.  பிற்காலச் சோழர்கள் தங்கள் நாட்டை ஏழு மண்டலங்களாகப் பிரித்தனர். இன்றைய கோவை, ஈரோடு, கரூர், நாமக்கல், சேலம், தருமபுரி, கிருஷ்ணகிரி ஆகிய மாவட்டங்களை உள்ளடக்கியது கொங்கு நாடு. கொங்கு நாட்டில் பூந்துறை நாடு, பொங்கலூர் நாடு, வராக நாடு, அரிய நாடு, வெங்கல நாடு, ஆனைமலை நாடு, கஞ்சிக்கோவில் நாடு, குரும்ப நாடு… என மொத்தம் 24 நாடுகள் இருந்தன.

### தென்  கொங்கு
தென்  கொங்கு எனப்படுவது பொள்ளாச்சி, பல்லடம், உடுமலை, தாராபுரம், பழநியின் மேற்கு பகுதி என்பவற்றை உள்ளடக்கியது. வட கொங்கு நாட்டைக் காட்டிலும் இயற்கை வளம் நிறைந்த நாடு. தென் கொங்கு மண்ணின் வரலாற்றை, பண்பாட்டை, கலாச்சாரத்தை அகழ்வாய்வுகள், கல்வெட்டுகள், செப்பேடுகள், வரலாறு வழியாக கிடைத்துள்ள சான்றாதாரங்களின் அடிபடையில்  விரிவாக ஆய்வு மேற்கொள்ளப்பட்டு அதன் அடிப்படையில் இந்தப் புத்தகம் தொகுத்து எழுதப்பட்டுள்ளது. ஆசிரியர் கொங்கு நாட்டின் இரு பிரிவுகளான வடகொங்கு தென்கொங்கு பற்றிய தனி நூல் இதுவரை வரவில்லை என்ற குறையைத் தீர்க்கவே இந்நூலை எழுதத் துணிந்ததாகக் கூறுகிறார்.

சான்றாதாரங்களின் அடிபடையில் கொங்கு மண்ணின் புவியியல், ஆறுகள், கனிம வளங்கள், மலைவாழ் மக்கள்  மற்றும் கால்நடை வளர்ப்பு, பற்றி ஐந்து கட்டுரைகள் இடம்பெற்றுள்ளன. வரலாற்றுக்கும் முற்பட்ட தொல்பழங்காலம் மற்றும் பெருங்கல் பண்பாடு பற்றி விரிவான ஆய்வு மேற்கொள்ளப்பட்டுள்ளது. பண்டைய வ்ணிகம்   மற்றும் வணிகப் பெருவழிகள் பற்றி செய்திகள் உள்ளன. ஏனைய கட்டுரைகளில்  தென் கொங்கு நாட்டின் சமயம் மற்றும் சமூக மாற்றம், நிலக்கொடைகள், பிரம்மதேயக் (பிராமணர் குடியிருப்புகள்) கொடைகள், சம்மோக சபைகள், நாட்டார் சபை பற்றி எல்லாம் விரிவாக ஆய்வு மேற்கொள்ளப் பட்டுள்ளது. வரலாற்றுச் செய்திகள, தென் கொங்கில் இடப்பெயர்கள், வரலாற்றுச் சிறப்புமிக்க ஊர்கள்,  கொழுமம், நெகமம், காரைத்தொழுவு போன்ற ஊர்களுக்கான பெயர் காரணங்களையும் ஆராய்ந்து முடிவுகள் அளித்துள்ளார்.

பகுப்பு:வரலாற்றியல் தமிழ் நூல்கள்
பகுப்பு:2010 தமிழ் நூல்கள்
பாலக்கொடி

thumb|222px|பாலக்கொடி
**பாலக்கொடி** நீரோட்டமுள்ள ஒரு கொடி. 
இது நீர்வளம் இல்லாத மண்ணில் தானே வளரும். 
ஆடுமாடுகள் இதனை விரும்பி உண்பதில்லை. 
வெள்ளாடு எட்டித்தழையை உண்பது போல் ஏதோ ஓரிரு இலையைக் கடித்து உண்ணும்.
பால் வருவதால் இதனைப் பாலக்கொடி என்கின்றனர்.

இதை ஒடித்தால் பால் வரும். 
இந்தப் பாலை தடுமம் (சளி) பிடித்தவர் மூக்கில் உரிஞ்சுவர். 
மூக்கடைப்பு விலகும். 
அதனால் இதன் பெயர் தெரியாதவர் மூக்குரிஞ்சான் கொடி என்பர்.

பகுப்பு:கொடிகள்
பகுப்பு:ஒன்றிணைக்க வேண்டிய தாவரவியல் கட்டுரைகள்
இந்திய தேசிய நெடுஞ்சாலை ஆணையம்

**இந்திய தேசிய நெடுஞ்சாலை ஆணையம் ** (*National Highways Authority of India*, NHAI) () இந்திய தேசிய நெடுஞ்சாலைகளின் வளர்ச்சி மற்றும் பராமரிப்பிற்காக ஏற்படுத்தப்பட்ட தன்னாட்சியுடைய ஓர் இந்திய அரசு நிறுவனமாகும். இது 70,548&nbsp;கி.மீ நீளமுள்ள நெடுஞ்சாலை வலையமைப்பை பராமரித்து வருகிறது.

## நிறுவல்
1988ஆம் ஆண்டில் *இந்திய தேசிய நெடுஞ்சாலை ஆணையம் சட்டம்,1988* மூலம் நிறுவப்பட்டது. பிப்ரவரி, 1995இல் இந்த ஆணையம் தன்னாட்சிநிலை பெற்றது.

## திட்டப்பணிகள்

இந்திய தேசிய நெடுஞ்சாலை ஆணையத்திற்கு தேசிய நெடுஞ்சாலை வளர்ச்சித் திட்டத்தை (NHDP) படிப்படியாக நிறைவேற்ற வேண்டிய பொறுப்புள்ளது.

* கட்டம் I: திசம்பர் 2000இல் 300 பில்லியன் செலவில் தங்க நாற்கரச் சாலைத் திட்டம், கிழக்கு-மேற்கு மற்றும் தெற்கு- வடக்கு பெருந்தடவழிகளின் பகுதி மற்றும் முக்கிய துறைமுகங்களை இணைக்கும் தேசிய நெடுஞ்சாலைகள் ஏற்பளிப்பு.
* கட்டம் II: திசம்பர் 2003இல்  343 பில்லியன் திட்டச்செலவில் கிழக்கு-மேற்கு மற்றும் தெற்கு- வடக்கு பெருந்தடவழிகளின் மீத பகுதிகளும் மேலும்   நெடுஞ்சாலைகளுக்கும் ஏற்பளிப்பு.
* கட்டம் IIIA: மார்ச்சு 2005இல்  222 பில்லியன் திட்டச்செலவில்  தேசிய நெடுஞ்சாலைகளை நான்கு தட வழிகளாக  மேம்படுத்த ஏற்பளிப்பு.
* கட்டம் IIIB: ஏப்ரல் 2006இல்,  543 பில்லியன் திட்டச்செலவில்  தேசிய நெடுஞ்சாலைகளை நான்கு தட வழிகளாக  மேம்படுத்த ஏற்பளிப்பு.
* கட்டம் V: அக்டோபர் 2006இல்,  நீளம் தங்க நாற்கரச் சாலைகள் உட்பட, , தேசிய நெடுஞ்சாலைகளை நான்கு தட வழிகளாக  மேம்படுத்த ஏற்பளிப்பு. இது முற்றிலும் DBFO முறைமையில்.
* கட்டம் VI: நவம்பர் 2006இல்  167 பில்லியன் திட்டச்செலவில்  தொலைவு விரைவுச்சாலைகளை உருவாக்கிட ஏற்பளிப்பு 
* கட்டம் VII: திசம்பர் 2007இல்,  167 பில்லியன் திட்டச்செலவில் போக்குவரத்து நெரிசலைத் தவிர்க்க தேர்ந்தெடுத்த தேசியச்சாலைகளில் வட்டச்சாலைகள், புறவழிச்சாலைக்ள, மேற்பாலங்கள் கட்டமைக்க ஏற்பளிப்பு

இந்தத் திட்டங்களின் நிகழ்நிலை மற்றும் முன்னேற்றத்தை ஆணையத்தின் வலைத்தளம் அவ்வப்போது இற்றைப்படுத்துகிறது.

வடகிழக்கு மண்டலத்திற்கான சிறப்பு விரைவுச்சாலை மேம்பாட்டுத்திட்டத்தை இந்திய தேசிய நெடுஞ்சாலை ஆணையமே மேலாண்மை செய்கிறது. இந்தத் திட்டத்தின் கீழ் வடகிழக்கு மாநிலங்களின் தலைநகர்களை ஒன்றுடன் ஒன்று இருவழி அல்லது நான்குவழிச் சாலைகளாக மேம்படுத்தப்படுகிறது.

## மேற்கோள்கள்

பகுப்பு:இந்திய நெடுஞ்சாலைகள்
பகுப்பு:இந்திய அரசு அமைப்புகள்
பகுப்பு:இந்திய ஆணைக்குழுக்கள்
எழுவான்கரை

எழுவான்கரை பிரதேசமானது மட்டக்களப்பு வாவிக்கு கிழக்குத்திசையில் அமைந்துள்ள நிலப்பரப்பாகும்.

## அமைவிடம்
மட்டக்களப்பு வாவியானது மட்டக்களப்பு மாவட்டத்தை ஊடறுத்து வடக்குத் தெற்காக அமைந்துள்ளதுடன் அது மட்டக்களப்பு பிரதேசத்தினை இரு பிரிவுகளாக பிரிக்கின்றது. வாவியின் கிழக்கிப் பகுதியிலுள்ள நிலப்பரப்பே எழுவான்கரை பிரதேசம் என அழைக்கப்படுகிறது. கிழக்குப் பகுதியில் சூரியன் உதிப்பதால் (எழுவதால்) எழுவான்கரை என்று அழைக்கப்பட்டதாக கூறப்படுகிறது.

மட்டக்களப்பு நகரம் மற்றும் அதனை அண்டிய பிரதேசங்கள் எழுவான்கரையினுள் அடங்கும். இப்பிரதேசத்தின் கிழக்கே கடலும், மேற்கே வாவியும் காணப்படுவதால், இயற்கை எழில் நிறைந்த பகுதியாகும்.

## வாழ்வாதாரம்
எழுவான்கரை பிரதேசத்தின் அமைவிடம் காரணமாக இங்கு மீன்பிடித்தல் கைத்தொழில் கணிசமான அளவில் மேற்கொள்ளப்பட்டு வருகிறது. அத்துடன் மேட்டுநிலப் பயிர்களும் இங்கு பயிரிடப்படுகின்றன.

## இவற்றையும் பார்க்க
* மட்டக்களப்பு வாவி
* மட்டக்களப்பு
* படுவான்கரை

## மேற்கோள்கள்

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
ஐஎன்எஸ் சக்ரா 2

**ஐஎன்எஸ் சக்ரா 2** (*INS Chakra 2*) அல்லது **கே-152 நெர்பா** (*K-152 Nerpa*, உருசிய மொழி: К-152 «Нерпа») என்பது 8,140 தொன்கள் எடையுள்ள 971 ஷ்சுக்கா- பி (நேட்டோ : அகுலா) ன் கீழ் உருவாக்கப்பட்ட அணு ஆற்றல் உடைய தாக்குதல் வகை நீர்மூழ்கிக் கப்பல் ஆகும். 1993 ஆம் ஆண்டு கப்பல் கட்டுமானப் பணி தொடங்கப்பட்டது. பின்னர் நிதிப்பிரச்சினையால் தற்காலிகமாக கட்டுமானம் நிறுத்தப்பட்டது. கே-152 நெர்பா அக்டோபர் 2008 ஆம் ஆண்டு அறிமுகப்படுத்தப்பட்டது. ரஷ்ய கடற்படையில் 2009 ஆம் ஆண்டின் இறுதியில் இணைந்தது. ஜனவரி 23, 2012 அன்று இதை இந்தியா 10 வருட குத்தகைக்கு எடுத்தது.
## இதனையும் காண்க
*ஐஎன்எஸ் விக்ரமாதித்யா
*ஐ. என். எசு. அரிகந்த்
*ஐ.என்.எஸ். காமோர்த்தா
*ஐ.என்.எஸ். சுனைனா
*ஐ.என்.எஸ். தரங்கிணி
*ஐ.என்.எஸ்.சக்ரா
*ஐஎன்எஸ் கொச்சி
*ஐஎன்எஸ் சரயு (பி57)
*ஐஎன்எஸ் சென்னை
*ஐஎன்எஸ் ரன்வீர் (டி54)
*ஐஎன்எஸ் ராணா (டி52)
*ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
*எச். எம். எஸ் பஞ்சாபி
*ராஜபுதன வகுப்பு அழிகலன்

## மேற்கோள்கள்

பகுப்பு:இந்தியக் கடற்படை
பகுப்பு:இந்திய போர்க் கப்பல்கள்
இந்திய விரைவுவழி

**விரைவுவழி** (expressway) என்பது அணுக்கம் கட்டுப்படுத்தப்பட்ட நெடுஞ்சாலையாகும். இங்கு அணுக்கம் என்பது எவ்வாறு பிற சாலைகளிலிருந்து போக்குவரத்து விரைவுவழிக்கு மாறுகிறது என்பதாகும்; சுங்க கட்டணத்துடன் குழம்பக் கூடாது. விரைவுவழிகள் சுங்கம் இன்றி இலவசச்சாலைகளாகவும் இருக்கலாம். விரைவுவழிக்கு செல்லவும் வெளியேறவும் சாலை வடிவமைப்பின்போதே தனி பக்கச்சாலைகள் அமைந்திருக்கும். இது மணிக்கு அதிகபட்சம் 120கீ.மீ வேகத்தில் செல்லும் வண்ணம் வடிவமைக்கப்பட்டிருக்கும். இதனால் விரைவாகச் செல்லும் போக்குவரத்திற்கு தடங்கலின்றி விரைவுவழிக்குள் செல்லவும் வெளியேறவும் இயலும். இந்தியப் போக்குவரத்து வலையமைப்பில் இவையே மிக உயர்ந்தநிலை சாலைகளாகும். இவை ஆறு அல்லது எட்டு தடவழிச் சாலைகளாக உள்ளன. இந்தியாவில் 600 கி.மீ. நீளமுள்ள விரைவு வழிகள் உள்ளன.

இந்திய தேசிய நெடுஞ்சாலைகளில் ஏறத்தாழ  சுங்கம் பெறும் நான்குவழி நெடுஞ்சாலைகள் உள்ளன; கட்டுப்படுத்தப்பட்ட அணுக்கம் இல்லாமையால் இவற்றை விரைவுவழிகள் என்ற கூறவியலாது.  தற்போது பெரும் திட்டமொன்று இந்த நெடுஞ்சாலை வலையமைப்பை விரிவுபடுத்த திட்டமிடப்பட்டுள்ளது. இந்திய அரசும் மேலும்  விரைவுவழிகளை 2022க்குள் சேர்த்திட திட்டமிட்டுள்ளது.  இந்தச் சாலைகள் அணுக்கம் கட்டுப்படுத்தப்பட்டவையாகவும் நான்கு அல்லது ஆறு தடவழிகளைக் கொண்டவையாகவும் இருக்கும்.  நீள சாலைகள் அடுத்த மூன்று ஆண்டுகளில் வரவுள்ளன. இந்திய தேசிய நெடுஞ்சாலை ஆணையம் போன்றே *இந்திய தேசிய விரைவுவழி ஆணையம்* உருவாக்கிட நடுவண் அரசின் சாலைப் போக்குவரத்து மற்றும் நெடுஞ்சாலை அமைச்சகம் செயல்பாட்டைத் துவக்கி உள்ளது.

## இந்தியாவின் மொத்த விரைவு வழிகளின் நீளம் வருடந்தோறும்

## மாநிலங்கள் தோறும் விரைவுவழிகளின் தொகுப்பு
2023 மார்ச் மாத மாநிலங்கள்தோறும் இயங்கக்கூடிய விரைவுவழிகளின் பட்டியல்:

## இயங்ககூடிய விரைவுவழிகளின் வகைகளின் நீளம்

### தேசிய அதிவேக நெடுஞ்சாலைகள்

ஏப்ரல் 2021 நிலவரப்படி, சாலைப் போக்குவரத்து மற்றும் நெடுஞ்சாலை அமைச்சகத்தால் எட்டு அதிவேக நெடுஞ்சாலைகள் தேசிய அதிவேக நெடுஞ்சாலையாக (NE) அறிவிக்கப்பட்டுள்ளன.

   

## காட்சிக்கூடம்

File:NH3 - Mumbai - Nashik Highway speedlimit.jpg|மும்பை நாசிக் விரைவுவழி
File:NH3 - Mumbai - Nashik Highway curves.jpg|மும்பை நாசிக் விரைவுவழி
File:Delhi-Gurgaon Expressway.jpg|தில்லி - குட்குவான் விரைவுவழி
File:DND Flyway.jpg|தில்லி - நொய்டா- நொய்டா பெருநகர் விரைவுவழியில் தில்லி-நொய்டா பகுதி
File:Ahmedabad-Vadodara Expressway-2.jpg|அகமதாபாத் - வதோதரா விரைவுவழியின் ஒரு பகுதி
Image:Mumbai Pune ExpresswayDec2007.jpg|மும்பை - புனே விரைவுவழி
Image:HIghway Chennai Bangalore.jpg|பெங்களூரு - சென்னை இடையேயான தங்க நாற்கரச் சாலையின் ஒரு பகுதி
Image:Delhi-Gurgaon_Airport_Expressway,_2007.jpg|தில்லி - குட்குவான் விரைவுவழியின் ஒரு காட்சி -- 8 வழிச்சாலை



## மேற்கோள்கள்

பகுப்பு:இந்திய நெடுஞ்சாலைகள்
பகுப்பு:இந்திய விரைவு நெடுஞ்சாலைகள்‎
கலப்பு வாகனம்

வாகனத்தை இயக்க இரண்டோ அல்லது அதற்கும் மேற்பட்ட ஆற்றல் மூலங்களை உபயோகித்தால் அது *கலப்பு வாகனம்* ஆகும். தற்போது நடைமுறையில் எரிபொருள் மற்றும் மின்சாரம் கொண்டு இயங்கும் கலப்பு வாகனங்கள் உள்ளன.

## மேற்கோள்கள்


பகுப்பு:போக்குவரத்து
இந்தியப் போக்குவரத்து வலையமைப்பு

**இந்தியப் போக்குவரத்து வலையமைப்பு**  மொத்தம் 4.42&nbsp;மில்லியன்&nbsp;கிலோமீட்டர்கள் (2.059&nbsp;மில்லியன்&nbsp;மைல்கள்) நீளமுள்ள சாலைகளைக் கொண்டு உலகின் இரண்டாவது மிகப்பெரும் சாலை வலையமைப்பைக் கொண்டுள்ள நாடாகத் திகழ்கிறது. ஓர் சதுர கி.மீ. நிலப்பரப்பிற்கு 0.66 கி.மீ. சாலை என சாலை அடர்த்தி ஐக்கிய அமெரிக்காவின் நாடுகளினதை (0.65) விட சற்றே கூடுதலாகவும் சீனா (0.16) அல்லது பிரேசிலை விட (0.20) மிகக் கூடுதலாகவும் உள்ளது. 2002ஆம் ஆண்டு நிலவரப்படி இவற்றில் 47.3% சாலைகள் மட்டுமே நிலப்பாவப்பட்ட சாலைகளாகும்.

## மேற்கோள்கள்

## வெளியிணைப்புகள்
*Ministry for Shipping, Road Transport and Highways
*National Highway Authority of India 
*PMGSY Home Page
*Pradhan Mantri Gram Sadak Yojana (PMGSY)
*Central Road Research Institute (CRRI)
*State-wise length of National Highways in India

பகுப்பு:இந்தியாவில் போக்குவரத்து
கார்பன் இழை வலுவூட்டப்பட்ட பல்பகுதியம்

**கார்பன் இழை வலுவூட்டப்பட்ட பல்பகுதியம்** (Carbon-fiber-reinforced polymer) என்பது எடையில்லா மற்றும் வலுவான வலுவூட்டப்பட்ட இழை பல்பகுதியம் ஆகும். இது கார்பன் இழை கொண்டு தயாரிக்க படுகிறது. இதன்  எடையில்லா தன்மையினால் அதிகமாக விமானங்களில் பயன்படுகிறது. இது பலவிதமான பயன்பாடுகளுக்காக பயன்படுகிறது. கார்பன் இழை வலுவூட்டப்பட்ட பல்பகுதியம் பந்தயங்களுக்கு பயன்படும் தானுந்துகளில் பயன்படுகிறது.

பகுப்பு:வேதியியல்
படுவான்கரை

**படுவான்கரை** பிரதேசமானது மட்டக்களப்பு வாவிக்கு மேற்குத்திசையில் அமைந்துள்ள நிலப்பரப்பாகும்.

## அமைவிடம்
மட்டக்களப்பு வாவியானது மட்டக்களப்பு மாவட்டத்தை ஊடறுத்து வடக்குத் தெற்காக அமைந்துள்ளதுடன் அது மட்டக்களப்பு பிரதேசத்தினை இரு பிரிவுகளாக பிரிக்கின்றது. வாவியின் மேற்குப் பகுதியிலிள்ள நிலப்பரப்பே படுவான்கரை பிரதேசம் என அழைக்கப்படுகிறது. மேற்குப் பகுதியில் சூரியன் படுவதால் (மறைவதால்) படுவான்கரை என்று அழைக்கப் பட்டதாக கூறப்படுகிறது.

## வாழ்வாதாரம்
படுவான்கரைப் பிரதேசம் வளமிக்க விவசாய நிலத்தினைக் கொண்ட பகுதியாகும். அதனால் இப்பிரதேசத்தினை சேர்ந்தவர்கள் அதிகமாக விவசாயத்தினையே தமது பிரதான வாழ்வாதாரமாகக் கொண்டுள்ளனர். இங்கு அதிகமாக நெல் பயிரிடப்படுகிறது. மேலும் நிலக்கடலை, சோளம், பயறு போன்ற தானியங்களும், பல மரக்கறி வகைகளும் இப்பிரதேசத்தில் பயிரிடப்படுகின்றன.

மந்தை வழர்ப்பும் இப்பிரதேசத்தில் காணப்படும் சிறப்பம்சமாகும். இங்கு பல ஆயிரக்கணக்கான ஏக்கர் பரப்பளவான காணிகள் இலங்கை அரசினால் மேய்ச்சல் நிலங்களாக பிரகடனப்படுத்தப்பட்டு, மந்தை வழர்ப்பிற்கு அரச அங்கீகாரமளிக்கப் பட்டுள்ளது.

படுவான்கரை பிரதேசம் வாவியினால் எல்லையிடப் பட்டுள்ளதுடன், பல ஆறுகளும் ஏரிகளும் படுவான்கரை பிரதேசத்தினூடாக வந்து வாவியில் கலப்பதால் விவசாயத்திற்கு அடுத்ததாக இங்கு மீன்பிடித்தல் கைத்தொழில் கணிசமான அளவில் மேற்கொள்ளப்பட்டு வருகிறது.

மட்டக்களப்பு மாவட்டத்திற்கு வருவாய் ஈட்டுவதில் படுவான்கரை பிரதேசத்தின் பங்கும் பெரியது.

## இவற்றையும் பார்க்க
* மட்டக்களப்பு வாவி
* மட்டக்களப்பு
* எழுவான்கரை

## மேற்கோள்கள்

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
லோக் ஆயுக்தா

**லோக் ஆயுக்தா** ஊழலுக்கு எதிராக விசாரனை செய்யும் ஒரு மாநில நீதியமைப்பாகும்.

## இந்திய மாநிலங்களில் லோக் ஆயுக்தா சட்டம்
*Lokayukta, ஆந்திரா 
*[Lokayukta, Assam](http://aasc.nic.in/Acts%20and%20Rules%20(GOA)/Judicial%20Department/The%20Assam%20Lokayukta%20and%20Upa-Lokayuktas%20Act,%201985.pdf) 
*Lokayukta, Bihar
*Lok Aayog Adhyadesh(ordinance), Chattisgarh 
*Lokayukta, Delhi 
*Lokayukta, Gujarat
*Lokayukta, Jharkhand
*Lokayukta, Haryana 
*Lokayukta, Himachal Pradesh
*Lokayukta, Karnataka 
*Lokayukta, Kerala 
*Lokayukta, Madhya Pradesh
*Lokayukta, Maharashtra
*Lokpal, Orissa
*Lokpal, Punjab
* Lokayukta, Rajasthan 
* Lokayukta, Uttarakhand - adopted from Uttar Pradesh
* Lokayukta, Uttar Pradesh

பகுப்பு:இந்தியாவில் சட்டம்
எழும் தொடர்பெருக்கம்

கணிதத்தில்,  **எழும் தொடர்பெருக்கம்** அல்லது **ஏறும் தொடர்பெருக்கம்** (*rising factorial*) என்பது x -லிருந்து தொடங்கி தொடர்ந்து வரும் அடுத்தடுத்த n எண் காரணிகளின் பெருக்குத் தொகையைக் குறிக்கும். இங்கு n ஒரு குறையிலா முழு எண்ணாக இருத்தல் வேண்டும். அதாவது,

:x^{(n)}=x(x+1)(x+2)\cdots(x+n-1).  ஆகும்.

இக்கட்டுரையில் எழும் தொடர்பெருக்கத்தைக் குறிக்க,   என்ற குறியீடு பயன்படுத்தப்படுகிறது. எழும் தொடர் பெருக்கமானது *போக்கம்மர் சார்பு* அல்லது *போக்கம்மர் பல்லுறுப்புக்கோவை* அல்லது *ஏறும் தொடர்பெருக்கம்* எனவும் அழைக்கப்படுகிறது.

முதல் எழும் தொடர்பெருக்கங்கள் சில:

x^{(0)} = 1 \,	

 x^{(1)} = x\,

x^{(2)} = x(x+1) = x^2+x \,	

x^{(3)} = x(x+1)(x+2) = x^3+3x^2+2x \,	

x^{(4)} = x(x+1)(x+2)(x+3) = x^4+6x^3+11x^2+6x\,

## பண்புகள்
சாதாரண தொடர்பெருக்கத்தை எழும் தொடர்பெருக்கம் மூலமாக பின்வருமாறு எழுதலாம்:

: n ! = 1^{(n)}\, 	

ஒரு ஈருறுப்புக் கெழுவை எழும் தொடர்பெருக்கத்தின் மூலம் எழுதலாம்.

:\frac{x^{(n)}}{n!} = {x+n-1 \choose n} 

இதனால் ஈருறுப்புக் கெழுக்களுடைய பல முற்றொருமைகளில் எழும் தொடர்பெருக்கம் காணப்படுகிறது.

எழும் தொடர்பெருக்கத்தை வீழும் தொடர்பெருக்கத்தின் மூலம் பின்வருமாறு எழுதலாம்:

:x^{(n)} = {(x + n - 1)}_n .

இவ்விரண்டு தொடர்பெருக்கங்களுக்கு இடையேயுள்ள தொடர்பு:

:{(-x)}^{(n)} = {(-1)}^n {(x)}_ .

ஒரு எழும் தொடர்பெருக்கம் எந்தவொரு வளையத்திலும் நன்கு வரையறுக்கப்படும் என்பதால், *x* -ஐ ஒரு கலப்பெண் (எதிர்ம முழுஎண்கள் உட்பட) அல்லது கலப்பெண் கெழுக்களுடைய பல்லுறுப்புக்கோவை அல்லது கலப்பெண் மதிப்புடைய சார்பு எனக் கொள்ளலாம்.

காமா சார்பை பயன்படுத்தி எழும் தொடர்பெருக்கத்தை  -ன் மெய்யெண் மதிப்புகளுக்கும் நீட்டிக்கலாம். இதற்கு  மற்றும்  இரண்டும் எதிர்ம முழு எண்களற்ற கலப்பெண்களாக இருக்க வேண்டும்.

:x^{(n)}=\frac{\Gamma(x+n)}{\Gamma(x)},

## மாற்றுக் குறியீடு
ரொனால்ட் எல். கிரஹாம், டோனால்ட் இர்வின் நுத் மற்றும் ஓரென் ஃப்டாஷினிக் ஆகியோர் எழுதிய கான்கிரீட் மேத்தமெட்டிக்ஸ் புத்தகத்தில் எழும் தொடர்பெருக்கத்திற்கு வேறொரு குறியீடு தரப்பட்டுள்ளது.

இதன்படி எழும் தொடர்பெருக்கம்:

:x^{\overline{m}}=\overbrace{x(x+1)\ldots(x+m-1)}^{m~\mathrm{factors}}\qquad\mbox{for integer }m\ge0,

மற்றுமொரு குறியீடு: .

## இவற்றையும் பார்க்க
* வீழும் தொடர்பெருக்கம்

## குறிப்பு

## மேற்கோள்கள்
* .

## வெளி இணைப்புகள்
* 
* Elementary Proofs 

பகுப்பு:சேர்வியல்
பை மாறிலியின் அண்ணளவாக்கங்கள்

**[[பை (கணித மாறிலி)|பை மாறிலி]]யின் அண்ணளவாக்கங்கள்** (*Approximations of <math>\pi</math>*) பற்றிய வரலாறு இந்தக் கட்டுரையில் குறிப்பிடப்பட்டுள்ளது. \pi இன் பெறுமானம் முதல் 50 தசம தானங்களுக்கு:-

3.14159 26535 89793 23846 26433 83279 50288 41971 69399 37510

## ஆரம்ப வரலாறு
எகிப்தியர்கள் தமது கட்டடங்களைக் கட்டும்போது \pi இன் அண்ணளவான பெறுமானங்களைப் பயன்படுத்தியுள்ளனர். கிசாவின் பெரிய பிரமிட்டைக் கட்டும்போதும் அவை பயன்படுத்தப்பட்டுள்ளன. கிமு மூன்றாம் நூற்றாண்டில் ஆக்கிமிடீஸ் &nbsp;\pi&nbsp;\piஇன் பெறுமானத்தைக் கண்டறிந்தார். ஆர்யபட்டீயத்தின் இரண்டாம் பாகமான கணித பதத்தில் ஆரியபட்டர் பின்வருமாறு குறிப்பிடுகின்றார்.

இதன் பொருள் "100ஓடு நான்கைக் கூட்டுக, எட்டால் பெருக்கிய பின் 62000ஐக் கூட்டுக. 20000ஐ விட்டமாக உடைய வட்டத்தின் சுற்றளவின் அண்ணளவான பெறுமானமே இதன் தீர்வு ஆகும். இந்த விதியின் மூலம் சுற்றளவுக்கும் விட்டத்துக்குமிடையிலான தொடர்பு தரப்பட்டுள்ளது" என்பதாகும்.

இன்னொரு விதத்தில், (4 + 100) \times 8 + 62000 என்பது 20000ஐ விட்டமாக உடைய வட்டத்தின் சுற்றளவு ஆகும் எனக் கூறலாம். இது  என்ற பெறுமானத்தை நான்கு தசம தானங்களுக்குத் திருத்தமாகத் தருகிறது.

## 16 தொடக்கம் 19ஆம் நூற்றாண்டு வரை
ஆங்கிலக் கணிதவியலாளரான வில்லியம் ஷங்க்ஸ் என்பவர் பையை 707 தசம தானங்களுக்குக் கணிப்பிடுவதற்கு 20 ஆண்டுகளைச் செலவளித்துள்ளார். இது 1873இல் நிறைவேற்றப்பட்டாலும் முதல் 527 தசம தானங்கள் மாத்திரமே சரியானவையாக இருந்தன.

## 20ஆம் நூற்றாண்டு
இந்தியக் கணித மேதையான இராமானுசன் பைக்கு \sqrt\sqrt {2143 \over 22} என்ற அண்ணளவாக்கத்தைக் கண்டுபிடித்தார். அதன் பின்னர், 1944இல் கணிப்பானின் உதவியுடன் வில்லியம் ஷங்க்ஸின் கணிப்பில் அவர் 528ஆவது தசம தானத்தில் தவறொன்று விட்டுள்ளார் என்பது கண்டுபிடிக்கப்பட்டது. 1989இல் ஐ. பி. எம். 3090 என்ற மீக்கணினியின் மூலம் ஒரு பில்லியன் தசம தானங்கள் வரை பையின் பெறுமானம் கண்டறியப்பட்டது. பின்னர், 1999ஆம் ஆண்டில் டோக்கியோ பல்கலைக்கழகத்தில் மீக்கணினி ஒன்றின் உதவியுடன் பையின் பெறுமானம் 200 பில்லியன் தசம தானங்கள் வரை கண்டுபிடிக்கப்பட்டது.

## 21ஆம் நூற்றாண்டு
2009 ஆகஸ்டில் சப்பானில் சப்பானிய மீக்கணினியின் மூலம் அண்ணளவாக 29 மணித்தியாலங்களில் பையின் பெறுமானம் 2.6 டிரில்லியன் இலக்கங்கள் வரையில் கண்டுபிடிக்கப்பட்டது. பின்னர் 2009 திசம்பரில் வீட்டுக் கணிப்பொறி ஒன்றின் மூலம் பையின் பெறுமானம் 2.7 டிரில்லியன் தசம தானங்கள் வரையில் கண்டுபிடிக்கப்பட்டது. இந்தக் கணிப்பொறியில் கணித்தற் செயற்பாடுகள் இரும முறையில் நடைபெற்று, பதின்ம முறையில் முடிவுகள் வெளியிடப்பட்டன. இதற்கு மொத்தம் 131 நாட்கள் எடுத்தன.

பின்னர், 2010 ஆகஸ்டில் ஷிகெரு கொண்டோ என்பவர் ஒரு கணிப்பொறியின் உதவியுடன் பையின் பெறுமானத்தை ஐந்து டிரில்லியன் இலக்கங்கள் வரை கண்டுபிடித்தார். இந்தச் செயற்பாடு மே நான்காம் திகதியிலிருந்து ஆகத்து மூன்றாம் திகதி வரை இடம்பெற்றது. 2011 அக்டோபரில் சிறந்த வன்பொருளைப் பயன்படுத்தியின் மூலம் பத்து டிரில்லியன் இலக்கங்கள் வரை பையின் பெறுமானத்தைச் சரியாகக் கண்டறிந்து ஷிகெரு கொண்டோ தன்னுடைய சாதனையைத் தானே முறியடித்தார்.

## மேற்கோள்கள்

பகுப்பு:பகுவியல்
பகுப்பு:எண்கள்
பகுப்பு:கணித மாறிலிகள்
பகுப்பு:அண்ணளவாக்கம்
பகுப்பு:கணித வரலாறு
பகுப்பு:இயங்குபடம் உள்ள கட்டுரைகள்
வீழும் தொடர்பெருக்கம்

கணிதத்தில், **வீழும் தொடர்பெருக்கம்** (*falling factorial*) என்பது x -லிருந்து தொடங்கி தொடர்ந்து ஒன்றொன்றாக குறைந்துவரும் முந்தைய முந்தைய n காரணிகளின் பெருக்குத் தொகையைக் குறிக்கும். இங்கு n ஒரு குறையிலா முழு எண்ணாக இருத்தல் வேண்டும். அதாவது,

:(x)_{n}=x(x-1)(x-2)\cdots(x-n+1) ஆகும்.

இக்கட்டுரையில் வீழும் தொடர்பெருக்கத்தைக் குறிக்க,   என்ற குறியீடு பயன்படுத்தப்படுகிறது. வீழும் தொடர்பெருக்கமானது  *இறங்கும் தொடர்பெருக்கம்* எனவும் அழைக்கப்படுகிறது.

முதல் வீழும் தொடர்பெருக்கங்கள் சில:

x_{(0)} = 1 \,	

 x_{(1)} = x\,

x_{(2)} = x(x-1) = x^2-x \,	

x_{(3)} = x(x-1)(x-2) = x^3-3x^2+2x \,	

x_{(4)} = x(x-1)(x-2)(x-3) = x^4-6x^3+11x^2-6x\,

## பண்புகள்
சாதாரண தொடர்பெருக்கத்தை வீழும் தொடர்பெருக்கம் மூலமாக பின்வருமாறு எழுதலாம்:

: n ! = n_{(n)}\, 	

ஒரு ஈருறுப்புக் கெழுவை வீழும் தொடர்பெருக்கத்தின் மூலம் எழுதலாம்.

: \frac{(x)_n}{n!} = {x \choose n}.

இதனால் ஈருறுப்புக் கெழுக்களுடைய பல முற்றொருமைகளில் வீழும் தொடர்பெருக்கம் காணப்படுகிறது.

எழும் மற்றும் வீழும் தொடர்பெருக்கங்களுக்கு இடையேயுள்ள தொடர்பு:

:{(-x)}^{(n)} = {(-1)}^n {(x)}_ . மற்றும்

:x^{(n)} = {(x + n - 1)}_n .

ஒரு வீழும் தொடர்பெருக்கம் எந்தவொரு வளையத்திலும் ந்ன்கு வரையறுக்கப்படும் என்பதால், *x* -ஐ ஒரு கலப்பெண் (எதிர்ம முழுஎண்கள் உட்பட) அல்லது கலப்பெண் கெழுக்களுடைய பல்லுறுப்புக் கோவை அல்லது கலப்பெண் மதிப்புடைய சார்பு எனக் கொள்ளலாம்.

காமா சார்பை பயன்படுத்தி வீழும் தொடர்பெருக்கத்தை  -ன் மெய்யெண் மதிப்புகளுக்கும் நீட்டிக்கலாம். இதற்கு  மற்றும்  இரண்டும் எதிர்ம முழு எண்களற்ற கலப்பெண்களாக இருக்க வேண்டும்.

:(x)_n=\frac{\Gamma(x+1)}{\Gamma(x-n+1)}.

 என்பது -ஐப் பொறுத்த வகையிடலைக் குறிக்குமானால்:

:D^n(x^a) = (a)_n\,\, x^{a-n}.

## மாற்றுக் குறியீடு

ரொனால்ட் எல். கிரஹாம், டோனால்ட் இர்வின் நுத் மற்றும் ஓரென் ஃப்டாஷினிக் ஆகியோர் எழுதிய *கான்கிரீட் மேத்தமெட்டிக்ஸ்* -ல் வீழும் தொடர்பெருக்கத்திற்கு வேறொரு குறியீடு தரப்பட்டுள்ளது.

இதன்படி வீழும் தொடர்பெருக்கம்:

:x^{\underline{m}}=\overbrace{x(x-1)\ldots(x-m+1)}^{m~\mathrm{factors}}\qquad\mbox{for integer }m\ge0;

பிற குறியீடுகள்:

:, 
:, 
:,  
:.

 என எழும் தொடர்பெருக்கம் குறிக்கப்படும்போது வீழும் தொடர்பெருக்கமானது  எனக் குறிக்கப்படுகிறது.

## இவற்றையும் பார்க்க
*எழும் தொடர்பெருக்கம்

## குறிப்பு

## மேற்கோள்கள்
* .

Weisstein, Eric W. "Falling Factorial." From MathWorld—A Wolfram Web Resource. 
:http://mathworld.wolfram.com/FallingFactorial.html

பகுப்பு:சேர்வியல்
பகுப்பு:புள்ளியியல்
இந்தியா கோபுரம்

**இந்தியா கோபுரம்** (*India Tower*) 126 மாடிகளைக் கொண்டு அமைக்கப்படவிருக்கும் ஒரு வானளாவிய கட்டிடமாகும். இது முன்பு "ஹயாட் பார்க் கோபுரம்" (*Park Hyatt Tower*) என அழைக்கப்பட்டது. "டைனமிக்ஸ் பல்வாஸ் கோபுரம்" (*Dynamix Balwas Tower*) "டிபி கோபுரம்" (*DB Tower*) எனவும் அழைக்கப்படுகிறது. இதன் உயரம்  ஆகும். இதன் கட்டுமானம் மும்பையில் 2010 ஆம் ஆண்டு ஆரம்பிக்கப்பட்டது. காட்டுமானப்பணி 2011 ல் நிலுவையில் வைக்கப்பட்டது.. திட்டப்படி இது 2016-இல் முடிக்கப்பட வேண்டும். துபாயில் உள்ள புர்ஜ் கலிஃபாவிற்கு பிறகு இதுவே உலகின் இரண்டாவது உயரமான கோபுரமாக இருக்கும்.

## மேற்கோள்கள்

பகுப்பு:இந்தியக் கட்டிடக்கலை
பகுப்பு:வானளாவிகள்
இலத்தீன் கிரேக்க அறிவியற்பெயர்ப் பட்டியல்

இப்பட்டியலில், அறிவியலில் வகைப்பாட்டு இயலில் பயன்படும் பொதுவான **இலத்தீன், கிரேக்கச் சொற்களின் பட்டியலும்** அவற்றுக்கான தமிழ்ப் பொருளும், ஈடான தமிழ் அறிவியற் பெயர்களும் கொடுக்கப்பட்டுள்ளன. உயிரினங்களில் (விலங்குகள், தாவரம்) போன்றவற்றின் அறிவியற் பெயராக விளங்கும் இருசொல் பெயர்கள் பெரும்பாலும் இலத்தீன் கிரேக்க மொழியின் அடிப்படையில் அமைந்தவை. உயிரின வகைப்பாட்டியலில் திணை, வகுப்பு, வரிசை, குடும்பம், பேரினம், இனம் போன்றவற்றின் பெயர்களும் இலத்தீன் கிரேக்க மொழியடிப்படையானவை. இவற்றை முறையாகப் பயன்படுத்தி வளர்த்த முன்னோடிகளில் ஒருவர் கரோலசு லின்னேயசு  (1707&ndash;1778) (L.).

இப்பட்டியலில் "அறிவியற்பெயர்" என்று அறியப்படுவனவற்றின் குறிப்பிட்ட வேர்ச்சொற்கள் மட்டுமே கொடுக்கப்பட்டுள்ளன; எல்லா தனி உயிரினங்களின் அறிவியற் பெயர்களும் இப்பட்டியலில் இல்லை.

## பெயர்ப் பட்டியல்
கீழுள்ள அட்டவணையில், **இல** என்பது இலத்தீன், **கிரே** என்பது கிரேக்க மொழி, **இல-கி** என்பது இருமொழிகளிலும் ஏறத்தாழ ஒத்தாக உள்ளது. அட்டவணை இலத்தீன் எழுத்து அகரவரிசையில் உள்ளது.

### A

### B

### C

### D

### E

### F

### G

### H

### I

### K

### L

### M

### N

### O

### P

### R

### S

### T

### U

### V

### W, X, Y, Z

## மேற்கோள்களும் அடிக்குறிப்புகளும்

## வெளியிணைப்புகள்
* Latin names decoded with relevant images/photos at agrozoo.net .
* "The Botanary" at "Dave's Garden".
* Dictionary of botanical epithets
* European Species Names in Linnaean, Czech, English, German and French 

பகுப்பு:உயிரின வகைப்பாட்டியல்
பகுப்பு:இலத்தீன் சொற்களும் சொற்சரங்களும்
பகுப்பு:உயிரியலில் முன்னொட்டுகளும் பின்னொட்டுகளும்
பகுப்பு:தாவரவியல் கலைச்சொற்கள்
பகுப்பு:சொற்பிறப்பியல்
பகுப்பு:தாவரவியல் பட்டியல்கள்
வெஸ்ட்மின்ஸ்டர்

**வெஸ்ட்மின்ஸ்டர் ** (*Westminster*) இங்கிலாந்தின் வெஸ்ட்மின்ஸ்டர் நகரத்தினுள் மைய லண்டன் பகுதியில் அமைந்துள்ள ஓர் குடிப்பகுதியாகும். இது தேம்சு ஆற்றின் வடகரையில் லண்டன் நகரத்தின் தென்மேற்கிலும் சாரிங் கிராசிலிருந்து தென்மேற்கே  தொலைவிலும் அமைந்துள்ளது. இங்கு லண்டனின் வரலாற்றுச் சிறப்புமிக்க மற்றும் பெருமைமிக்க இடங்கள் பல உள்ள காரணத்தால் சுற்றுலாப் பயணிகளை ஈர்க்கிறது. இவற்றில் சிலவாக வெஸ்ட்மின்ஸ்டர் அரண்மனை, பக்கிங்காம் அரண்மனை, வெஸ்ட்மின்ஸ்டர் மடம் மற்றும் வெஸ்ட்மின்ஸ்டர் பேராலயம் ஆகியன உள்ளன. 

வரலாற்றின்படி மிடில்செக்சின் பகுதியான இதற்கு *வெஸ்ட்மின்ஸ்டர்* என்ற பெயர் வெஸ்ட்மின்ஸ்டர் மடத்தை அடுத்துள்ள பகுதி - (வெஸ்ட்- மேற்கு மின்ஸ்டர் - தேவாலயம்) என்பதால் அமைந்தது. இதுதான் இங்கிலாந்து அரசின் இருப்பிடமாகவும் பின்னர் பிரித்தானிய அரசின் இருப்பிடமாகவும் ஆயிரம் ஆண்டுகளாக இருந்தது. ஐக்கிய இராச்சிய நாடாளுமன்றம் இயங்குகின்ற இங்குள்ள வெஸ்ட்மின்ஸ்டர் அரண்மனை உலக பாரம்பரியக் களம்|யுனெஸ்கோ உலக பாரம்பரியக் களங்களில் ஒன்றாக விளங்குகிறது.

## வெளியிணைப்புகள்

*Westminster Borough Council
*Westminster Walks - from Findlay Muirhead's 1927 guidebook to ''London and its Environs'' 
*Westminster, by Sir Walter Besant and Geraldine Edith Mitton and A. Murray Smith, 1902, from Project Gutenberg
*Palmer's Village, a deserted village in Westminster

பகுப்பு:இலண்டன்
வெஸ்ட்மின்ஸ்டர் அரண்மனை

**வெஸ்ட்மின்ஸ்டர் அரண்மனை** (*Palace of Westminster*), அல்லது **நாடாளுமன்ற அவைகள்**(Houses of Parliament) ஐக்கிய இராச்சியத்தின் நாடாளுமன்றத்தின் இரு அவைகளும்- மக்களவை, குறுமன்னர்கள் அவை- அமர்கின்ற இடமாகும். தேம்சு ஆற்றின் வடகரையில்  வெஸ்ட்மின்ஸ்டர் நகரின் லண்டன் பரோவின் மையப் பகுதியில் வரலாற்றுச் சிறப்பு மிக்க வெஸ்ட்மின்ஸ்டர் மடத்தின் அண்மையில் உள்ளது. அரசாங்கக் கட்டிடங்களான வைட் ஹால் மற்றும் டௌனிங் சாலை இதற்கு அண்மையிலேயே உள்ளன. இந்தப் பெயர் இரு கட்டிடங்களுக்கு பொதுவானதாக உள்ளது; *பழைய அரண்மனை* - 1834ஆம் ஆண்டில் எரிந்துபோன பழங்கால கட்டிடம், மற்றொன்று அதன் மாற்றாக தற்போதிருக்கும் *புதிய அரண்மனை*. இந்த அரண்மனை அரசாங்கச் சடங்குகளுக்கு அரசியின் வசிப்பிடமாக தனது தகுதியையும் கம்பீரத்தையும் தக்க வைத்துள்ளது.

## மேற்கோள்கள்
 

## மேலும் அறிய

* 

## வெளியிணைப்புகள்

* Official website of the Palace of Westminster
* Palace of Westminster Square 360 Image (Java)
* Westminster Hall – A Virtual Experience 
* "A Victorian Novel in Stone" Rosemary Hill, *The Wall Street Journal*, 20 March 2009

பகுப்பு:ஐக்கிய இராச்சியத்தில் உள்ள அரண்மனைகள்
பகுப்பு:ஐக்கிய இராச்சியத்தின் அரசியல்
பகுப்பு:இலண்டனில் உள்ள கட்டிடங்கள்
உ. வே. சாமிநாதையர் நூலகம்

**உ.வே.சாமிநாதையர் நூலகம்** என்பது தமிழ் இலக்கியங்களைப் பதிப்பதில் ஈடுபட்ட உ.வே.சாமிநாதையர் அவர்கள் சேகரித்த நூல்களைக் கொண்ட நூலகம் ஆகும். உ.வே. சாமிநாதையர் நினைவாக, 1943-இல் சென்னை, பெசண்ட் நகர், அருண்டேல் கடற்கரை சாலையில் நிறுவப்பட்ட பொது நூலகம் ஆகும்.  இங்கு  1,832  நூல்களும்;  939 அரிய தமிழ்ச் சுவடிகளும், உ.வே.சா. தம்  கைப்பட பிற தமிழ் அறிஞர்களுக்கு எழுதிய 3,000 கடிதங்களும் மற்றும் அவரின் நாட்குறிப்புகளும் உள்ளன.  மேலும் பல அச்சுப் பதிக்கப்படாத சுவடிகளும் இங்கு உள்ளன. இந்நூலகம் தமிழ்நாடு அரசின் பொது நூலக இயக்ககத்தால் நிருவகிக்கப்படுகிறது. இந்நூலகம் காலை 9.30 முதல் மாலை 5 மணிவரை செயல்படுகிறது.

## வரலாறு
1942-ஆம் ஆண்டு உ.வே.சாமிநாதையர் மறைவுக்குப் பிறகு, அவரால் சேகரிக்கப்பட்ட நூல்களைப் பாதுகாத்து ஒரு நூலகமாக்க அவரது மகனான கலியாண சுந்தர ஐயர் விரும்பினார். இவரது விருப்பத்திற்கிணங்க பிரம்மஞான சபையின் உறுப்பினரும், கலாசேத்திராவின் தலைவியான ருக்மிணி தேவி அருண்டேல் அவர்கள் உ.வே.சா.வின் சேகரிப்பில் இருந்த சுவடிகளையும் அரிய குறிப்புகளையும் பெற்று, சென்னை அடையாறில் உள்ள பிரம்ம ஞான சபையின் தலைமை அலுவலக கட்டடத்தில் *மகாமகோபாத்தியாய டாக்டர் உ.வே.சாமிநாதையர் நூல் நிலையம்* என்ற பெயரில் நூல் நிலையத்தை 1943 சூலை 5 அன்று நிறுவினார். அந்த நூலகமானது இந்த இடத்திலேயே சுமார் இருபது ஆண்டுகள் இயங்கிவந்தது. அதன் பின்னர்த் திருவான்மியூருக்கு மாற்றப்பட்டு  கலாசேத்திரா கட்டடத்தின் ஒரு பகுதியில் இயங்கிவந்தது. 

இந்த நூலகத்துக்குச் சொந்த கட்டடம் வேண்டும் என்ற கோரிக்கை எழுந்தது. இதையடுத்து, நூலகக் கட்டடம் கட்ட நடுவண் அரசு, பாதித்தொகையை ஏற்க முன்வந்தது. தமிழக அரசு அளித்த தொகை மற்றும் தமிழ் அன்பர்கள் அளித்த நன்கொடையைக் கொண்டு நூலகத்துக்குச்  சொந்த கட்டடத்தைச் சென்னை, பெசன்ட் நகரில், அருண்டேல் கடற்கரைச் சாலையில் கட்டடம் கட்டும் பணிகள் 1962-இல் தொடங்கியது. பணிகள் முடிந்ததையடுத்து 1967,  மே 22 அன்று திறக்கப்பட்டது. இந்த நூலகத்தின் நுழைவாயியில் 1997-ஆம் ஆண்டு உ.வே.சாமிநாதையருக்கு வெண்கலச் சிலை நிறுவப்பட்டது.
## இதனையும் காண்க
* என் சரித்திரம்

## மேற்கோள்கள்

## வெளி இணைப்புகள்
*  உ.வே.சாமிநாதையர் நூலகத்தின் வலைதளம் 

பகுப்பு:தமிழ் நூலகங்கள்
பகுப்பு:தமிழ்ச் சுவடிக் காப்பகங்கள்
பகுப்பு:சென்னை நூலகங்கள்
உருள் எதிர்திறன்

**உருள் எதிர்திறன்** (*Rolling resistance*) என்பது ஒரு உருளை அல்லது உருண்டை சீரான திசைவேகத்தில் ஒரு நேர்கோட்டில் செல்லும் பொழுது அதற்கு எதிராக செயல்படும் எதிர்ப்பு விசையாகும். உருள் எதிர்திற உருளுதல் இழுப்பு என்றும் உருளுதல் உராய்வு என்றும் அழைக்கப்படுகிறது.

## குறிப்புகள்
*Астахов П.Н.  "Сопротивление движению железнодорожного подвижного состава" (Resistance to motion of railway rolling stock) Труды ЦНИИ МПС (ISSN  0372-3305). Выпуск 311 (Vol. 311). - Москва: Транспорт, 1966. – 178 pp. perm. record at UC Berkeley (In 2012, full text was on the Internet but the U.S. was blocked)
*Деев В.В., Ильин Г.А., Афонин Г.С.  "Тяга поездов" (Traction of trains)
Учебное пособие. - М.: Транспорт, 1987. - 264 pp.
*Hay, William W. "Railroad Engineering" New York, Wiley 1953
*Hersey, Mayo D., "Rolling Friction"  *Transactions of the ASME*, April 1969 pp.&nbsp;260–275 and *Journal of Lubrication Technology*, January 1970, pp.&nbsp;83–88 (one article split between 2 journals) Except for the "Historical Introduction" and a survey of the literature, it's mainly about lab. testing of mine railroad cast iron wheels of diameters 8" to 24" done in the 1920s (almost a half century delay between experiment and publication).
*Hoerner, Sighard F., "Fluid dynamic drag", published by the author, 1965.  (Chapt. 12 is "Land-Borne Vehicles" and includes rolling resistance (trains, autos, trucks).
*Roberts, G. B., "Power wastage in tires", International Rubber Conference, Washington, D.C. 1959.
*U.S National Bureau of Standards, "Mechanics of Pneumatic Tires", Monograph #132, 1969-1970.
*Williams J A, "Engineering tribology" Oxford University Press, 1994.
## மேற்கோள்கள்

## வெளியிணைப்புகள்

* physics tutorial 
* temperature vs rolling resistance
* Simple roll-down test to measure Crr in cars and bikes

பகுப்பு:இயற்பியல்
தேம்சு ஆறு

**தேம்ஃசு ஆறு ** (*River Thames*, *தேம்ஸ் ஆறு*) இங்கிலாந்தின் தென்பகுதியில் பாயும் ஆறாகும். முழுமையும் இங்கிலாந்தினுள்ளேயே ஓடும் நீளமான ஆறாகவும் ஐக்கிய இராச்சியத்தில் இரண்டாவது மிகப் பெரும் ஆறாகவும் விளங்குகிறது. இது லண்டன் நகரின் மையப்பகுதியில் பாய்வதால் பரவலாக அறியப்பட்டாலும்  ஆக்சுஃபோர்ட், ரீடிங், ஹென்லே, வின்ட்சர், கிங்சுடன், ரிச்மோன்ட் ஆகிய பல முக்கிய நகரங்களை ஒட்டியும் ஓடுகிறது. 

இந்த ஆற்றின் பெயரொட்டு பல புவியியல் மற்றும் அரசியல்  உள்பொருட்களுக்கு இடப்பட்டுள்ளன: ஆக்சுஃபோர்டிற்கும் மேற்கு லண்டனுக்கும் இடைப்பட்ட பகுதி *தேம்சு பள்ளத்தாக்கு* என்றும்  பேரலை தேம்சை அடுத்துள்ளப் பகுதி *தேம்சு கேட்வே* என்றும் கிழக்கு இலண்டன் *தேம்சு கழிமுகம்* என்றும் அழைக்கப்படுகின்றன.
## வெளியிணைப்புகள்

* Where Thames Smooth Waters Glide – by John Eade
* Floating Down the River: River Thames and Boaty Things 
* Thames Path.com – Includes news features 
* BBC interactive map of the River Thames
* The River Thames Guide – Covers all of the Thames and many aspects including Accommodation, Thames Information, etc.
* The River Thames Society
*  Thames Path Online Guide 
*  River Thames Conditions
* Thames Path National Trail

பகுப்பு:இங்கிலாந்தின் ஆறுகள்
கன்னன்குடா

**கன்னன்குடா** இலங்கையின் கிழக்கு மாகாணத்தில் மட்டக்களப்பு மாவட்டத்தின் மன்முனை மேற்கு பிரதேச செயலாளர் பிரிவிலுள்ள ஒரு தமிழர்கள் வாழும் கிராமம்.

## அமைவிடம்
கன்னன்குடா கிராமமானது இலங்கை கிழக்கு மாகாணத்தில் மட்டக்களப்பு மாவட்டத்தின் மன்முனை மேற்கு பிரதேச செயலாளர் பிரிவில் மட்டக்களப்பு நகரிலிருந்து 12 கிலோமீற்றர் தொலைவில் அமைந்துள்ளது. மட்டக்களப்பு நகரை படுவான்கரை பிரதேசத்துடன் இணைக்கும் வலையிறவுப் பாலத்தினூடாக இக்கிராமத்தினை சென்றடையலாம்.

## வாழ்வாதாரம்
கன்னன்குடா கிராமமானது மிகப் பரந்த நெல் வயல்களை கொண்ட பிரதேசமாகும். அகையால் இப்பிரதேச மக்களில் கணிசமானவர்கள் விவசாயத்தினை தமது பிரதான வாழ்வாதரமாகக் கொண்டுள்ளனர். 
இக்கிராமம் மட்டக்களப்பு வாவிக் கரையில் அமைந்துள்ளதால், மீன்பிடித்தல் கைத்தொழிலும் மேற்கொள்ளப்படுகிறது.

## பாடசாலை
படுவான்கரைப் பிரதேசத்திலுள்ள மிகப் பிரபலமான பாடசாலை மட்/கன்னன்குடா மகா வித்தியாலயமாகும். இதுவே இப் பிரதேசத்தில் உள்ள க.பொ.த. உயர்தரம் வரை கற்பிக்கப் படும் பாடசாலையாகும்.

## ஆலயங்கள்
கன்னன்குடா கண்ணகை அம்மன் ஆலயமானது வரலாற்று சிறப்பு மிக்கது. இங்கு கண்ணகை அம்மனுக்கு ஆண்டு தோறும் வைகாசி மாதம் ஒன்பது(9) நாட்கள் வருடாந்த சடங்கு உற்சவம் நடைபெறும். 
கண்ணகை அம்மன் கோயிலுக்கு அருகில், பிள்ளையார் கோவில் ஒன்றும் அமைந்துள்ளது.

## கலைகள்
மட்டக்களப்பு மாவட்டத்திலேயே தமிழர் பாரம்பரியக் கைலையம்சமான நாட்டுக்கூத்துக்கு பெயர்போன இடம் கன்னன்குடாவாகும். இங்கு இடம்பெறும் கண்ணகை அம்மன் சடங்கின்போது இரவு வேழைகளில் ஆலய வழாகத்தில் கூத்துக் கழரி அமைத்து பல நாட்டுக் கூத்துக்கள் அரங்கேற்றப்படுகின்றன.
அதுமட்டுமல்லாது, தமிழர் பாரம்பரியக் கலைகளான கும்மி, கரகம், கோலாட்டம் போன்றனவும் இங்கு மறையாமல் காணப்படுகின்றன.

## பிரபலமானவர்கள்
* ஸ்ரீ சற்குரு புண்ணியரெத்தினம் சுவாமிகள்
* கலாபூசணம் பாலகப்போடி அண்ணாவியார்
* முன்னாள் நாடாளுமன்ற உறுப்பினர் செல்வி க. தங்கேஸ்வரி

## வெளி இணைப்புகள்
* தமிழர் பாரம்பரிய கலையை பேணிவரும் கன்னன்குடா!

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
டயலொக் தொலைக்காட்சி

**டயலொக் தொலைக்காட்சி** *(Dialog TV)* எனப்படுவது இலங்கையில் டி. டீ. எச் சேவையினை வழங்கும் ஒரு நிறுவனமாகும்.

2005 முதல் டயலொக் டெலிகொம் நிறுவனம் செய்மதியூடாக தமது சேவையை வழங்கி வருகிறது. கட்டணம் செலுத்தி இலங்கையில் எப்பிரதேசத்திலும் இதனது சேவையினைப் பெறமுடியும். சர்வதேச ஆங்கிலத் தொலைக்காட்சி அலைவரிசைகள், இந்தியத் தொலைக்காட்சி அலைவரிசைகள் மற்றும் உள்நாட்டுத் தொலைக்காட்சி அலைவரிசைகளைத் தமது சேவைகளில் வழங்கி வருகின்றது.

## வெளி இணைப்புகள்
*டயலொக் தொலைக்காட்சி 

## சான்றுகள்

பகுப்பு:இலங்கைத் தொலைக்காட்சி நிறுவனங்கள்
கன்டொண் கோபுரம்

**கன்டொண் கோபுரம்**, என்பது சீனா, குவான்ஸோவில் ஹைசு மாவட்டத்திலுள்ள ஒரு அவதானிப்புக் கோபுரம் ஆகும். இது வரலாற்று ரீதியில் குவன்ங்ஸோ என அறியப்படுகின்றது. இக்கோபுரம் 2009 ஆம் ஆண்டு முழுமைபெற்றாலும் இதன் பயன்பாடு 29 செப்டம்பர் 2009 இல்  ஆசிய விளையாட்டுப் போட்டிகளின் நிமித்தம் ஆரம்பிக்கப்பட்டது.

## மேற்கோள்கள்


பகுப்பு:கோபுரங்கள்
பகுப்பு:சீனாவில் சுற்றுலா
ஓட்டோ சுழற்சி

250px|thumbnail|கார்னாட் வெப்ப இயக்கப் பொறி
350px|thumbnail|ஓட்டோ சுழற்சியின் அழுத்தம்-கொள்ளளவு விளக்கப் படம்
**ஓட்டோ சுழற்சி** (Otto Cycle) என்பது உள் எரி பொறியில் பயன்படும் ஒரு வெப்பஇயக்கச் சுழற்சி ஆகும். இது ஊடாடு உந்துதண்டு (அல்லது ஆடுதண்டு) கொண்ட பொறி பற்றல் எந்திரத்தின் இயக்கத்தை விவரிக்க வல்லது.  நிக்கோலஸ் ஓட்டோ என்னும் செருமானியப் பொறியாளரால் இது கண்டுபிடிக்கப்பட்டது. இதில், கொள்ளளவு மாறாத நிலையில் எரிப்பு (combustion) நிகழ்கிறது. அதாவது வெப்ப இயக்கச் சுழற்சியின் போது கொள்ளளவை மாறிலியாக வைத்துக்கொண்டு எரிப்பு நிகழ்கிறது. இந்தச் சுழற்சியில் மாறாக் கொள்ளளவில் வெப்பமாக்கல் நிகழ்வு இரண்டும்,  அகவெப்பமாறா நிலையில் கொள்ளளவு சுருங்குதல் மற்றும் விரிவடைதல் நிகழ்வும் நடைபெறுகின்றன. இதனை அழுத்தம்-கொள்ளளவு விளக்கப் படம் மூலம் எளிதாகப் புரிந்துகொள்ள இயலும்.

## '''வழிமுறை'''
இவ்வழிமுறைகளைப் பின்வருமாறு விளக்கலாம்

:வழிமுறை 1-2 : அகவெப்பமாறா நிலையில் கொள்ளளவு குறையும் நிகழ்வு

:வழிமுறை 2-3 : மீளக்கூடிய மாறாக் கொள்ளளவில் வெப்பமாக்கல் நிகழ்வு

:வழிமுறை 3-4 : அகவெப்பமாறா நிலையில் கொள்ளளவு விரிவடைதல் நிகழ்வு

:வழிமுறை 4-1 : மீளக்கூடிய மாறாக் கொள்ளளவில் குளிர்விக்கும் நிகழ்வு

இந்த வழிமுறையின் மூலமாகப் பெட்ரோல் வெப்ப இயக்கப் பொறி இயங்குகிறது. இது வெப்ப ஆற்றலை வேலை ஆற்றலாக மாற்ற உதவுகிறது.

:Wஉள்  - என்பது வாயு சுருங்குவதன் மூலமாக உந்துதண்டினால் செய்யப்பட்ட வேலை ஆற்றல்
:Qஉள்  - என்பது பெட்ரோல் அல்லது எரிபொருள் மூலமாக உருவாக்கப்பட்ட வெப்ப ஆற்றல்
:Wவெளி - என்பது வாயு விரிவடைதன் மூலமாக உந்துதண்டினால் செய்யப்பட்ட வேலை ஆற்றல்
:Qவெளி - என்பது மீதமுள்ள எரிபொருளின் வெப்ப ஆற்றல்

::*உள்* என்பது உள்ளீட்டையும் *வெளி* என்பது வெளியீட்டையும் குறிக்கும்.

## மேற்கோள்கள்

பகுப்பு:வெப்பவியக்கவியல் சுழற்சிகள்
பகுப்பு:தானுந்து தொழில்நுட்பம்